ศูนย์กีฬาหัวหมาก

ศูนย์กีฬาหัวหมาก (อังกฤษ: Hua Mak Sports Complex) เป็นศูนย์กีฬาหลักของการกีฬาแห่งประเทศไทย ภายในประกอบด้วยอาคารหลายหลัง และสนามที่สำคัญในสนามกีฬานี้มีอยู่ 2 แห่ง คือราชมังคลากีฬาสถาน และอินดอร์ สเตเดียม หัวหมาก ตั้งอยู่เลขที่ 286 ถนนรามคำแหง แขวงหัวหมาก เขตบางกะปิ กรุงเทพมหานคร ติดกับมหาวิทยาลัยรามคำแหง และใกล้กับมหาวิทยาลัยอัสสัมชัญ วิทยาเขตหัวหมาก อาคารสถานที่ภายในบริเวณ ราชมังคลากีฬาสถาน ราชมังคลากีฬาสถาน (Rajamangala National Stadium) เป็นสนามกีฬาที่ใหญ่ที่สุดในประเทศไทย สร้างขึ้นเพื่อเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 และ พระราชพิธีรัชมังคลาภิเษก 2 กรกฎาคม 2531 แล้วเสร็จเมื่อปี พ.ศ. 2541 เพื่อใช้ในการแข่งขันกีฬาเอเชี่ยนเกมส์ ครั้งที่ 13 ที่กรุงเทพมหานครเป็นเจ้าภาพ ความสามารถในการรองรับผู้เข้าชมภายในอาคาร จำนวน 80,000 คน ความสามารถในการรองรับผู้เข้าชม (อัฒจันทร์) ภายหลังจากติดตั้งเก้าอี้เพื่อรองรับการแข่งขันฟุตบอลเอเชียนคัพ 2007 และกีฬามหาวิทยาลัยโลกฤดูร้อน 2007 ปัจจุบันมีเก้าอี้ทั้งสิ้น 49,722 ที่นั่ง (เป็นเก้าอี้ VIP จำนวน 172 ที่นั่ง) ทำให้ความจุสนามลดลงจากเดิม 65,000 คน และมีเก้าอี้เพียง 18,527 ที่นั่ง และภายในมีสนามฟุตบอลขนาดมาตรฐานขนาด 105×68 เมตร, ลู่วิ่ง, ลานกรีฑา, มีจอวิดีโอสกอร์บอร์ด 1 ตัว และสิ่งอำนวยความสะดวกอื่น ๆ ราชมังคลากีฬาสถาน เป็นสนามเหย้าของฟุตบอลทีมชาติไทย และเคยจัดการแข่งขันฟุตบอลนัดสำคัญต่าง ๆ นอกจากนี้ยังใช้จัดคอนเสิร์ตกลางแจ้ง และการถ่ายทำภาพยนตร์ เป็นต้น อินดอร์สเตเดียม อินดอร์ สเตเดียม หัวหมาก เดิมมีชื่อว่า สนามกีฬากิตติขจร เป็นสนามกีฬาในร่ม สำหรับการแข่งขันและฝึกซ้อมกีฬาในร่ม สร้างขึ้นเมื่อปี พ.ศ. 2509 สร้างขึ้นเพื่อรองรับการจัดการแข่งขันเอเชียนเกมส์ครั้งที่ 6 ที่ประเทศไทยเป็นเจ้าภาพ ความจุของผู้เข้าชมภายในอาคารได้จำนวน 10,000 – 15,000 คน แต่ปัจจุบันได้มีการปรับปรุงอาคาร ทำให้ความสามารถในการรองรับผู้เข้าชม (อัฒจันทร์) ลดลงเหลือจำนวน 6,000 ที่นั่ง อาคารอื่น ๆ อาคารเวโลโดรม สำหรับแข่งจักรยาน ความจุ 700 ที่นั่ง สนามยิงปืน ความจุ 6,000 ที่นั่ง สระว่ายน้ำ และสระกระโดด ความจุ 15,000 คน อาคารบริการสนามเทนนิส ศูนย์ฝึกกีฬาเพื่อการแข่งขัน ศูนย์ฝึกกีฬาในร่ม อาคารที่ทำการสำนักงานการกีฬาแห่งประเทศไทย ที่พักนักกีฬา รวมทั้งหมด 500 เตียง ห้องสมุด (การกีฬาแห่งประเทศไทย ร่วมมือกับ สำนักงานส่งเสริมการศึกษานอกระบบและการศึกษาตามอัธยาศัย) ดูเพิ่ม กรีฑาสถานแห่งชาติ (สนามศุภชลาศัย) ศูนย์เยาวชนกรุงเทพมหานคร (ไทย-ญี่ปุ่น) ดินแดง อ้างอิง แหล่งข้อมูลอื่น ข้อมูลจากเว็บไซต์การกีฬาแห่งประเทศไทย เก็บถาวร 23 พฤษภาคม 2007 ที่ เวย์แบ็กแมชชีน ข้อมูลโดยสังเขปของราชมังคลากีฬาสถาน. การกีฬาแห่งประเทศไทย. เก็บถาวร 25 สิงหาคม 2007 ที่ เวย์แบ็กแมชชีน Rajamangala National Stadium. World Stadiums. เก็บถาวร 29 กันยายน 2021 ที่ เวย์แบ็กแมชชีน ข้อมูลสนาม. FIFA.com. เก็บถาวร 12 มีนาคม 2007 ที่ เวย์แบ็กแมชชีน ราชมังคลากีฬาสถาน โฉมใหม่สู่ "อินเตอร์". ข่าวมติชนออนไลน์ จากเว็บบอร์ดไทยแลนด์สู้สู้. เก็บถาวร 4 กรกฎาคม 2022 ที่ เวย์แบ็กแมชชีน แผนที่และภาพถ่ายทางอากาศของ ศูนย์กีฬาหัวหมาก ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์